Diwali Special Trains: रेलवे चलाएगा 196 नई स्पेशल ट्रेन, इन तारीखों के बीच होगा संचालन
Diwali Special Trains: रेलवे यात्रियों के सुविधा के लिए 196 जोड़ी नई ट्रेन चलाने वाली है। इससे संबंधित एक प्रपोजल रेल मंत्रालय द्वारा अप्रूव कर दिया गया है। त्योहारों पर चलाई जाने वाली इन स्पेशल रेल गाड़ियों का संचालन 20 अक्टूबर से 30 नवंबर के बीच किया जाएगा।
नई दिल्ली. आने वाले दिनों में नवरात्रि से लेकर दीपावली, भैया दूज तक लगातार एक के बाद एक लगातार कई त्योहार आने वाले हैं। इन त्योहार पर लोग अपने परिवारों के साथ खुशियां मना सके, इसे देखते हुए भारतीय रेलवे ने बड़ा निर्णय लिया है। भारतीय रेलवे यात्रियों के सुविधा के लिए 196 जोड़ी नई ट्रेन चलाने वाली है। इससे संबंधित एक प्रपोजल रेल मंत्रालय द्वारा अप्रूव कर दिया गया है। त्योहारों पर चलाई जाने वाली इन स्पेशल रेल गाड़ियों का संचालन 20 अक्टूबर से 30 नवंबर के बीच किया जाएगा। त्योहारों पर रेलवे द्वारा दी जाने वाली इन सेवाओं में स्पेशल ट्रेन का किराया लागू होगा।पढ़ें- रेल यात्रियों के लिए गुड न्यूज! उत्तर रेलवे चलाने जा रहा है 40 स्पेशल ट्रेनेंइन स्पेशल ट्रेनों के बारे में रेल मंत्रालय ने एक बयान जारी कर बताया कि आने वाले त्योहारों को देखते हुए रेल मंत्रालय को यात्रियों की भीड़ का आदेशा है, जिस वजह से नई स्पेशल ट्रेनें चलाने का फैसला लिया गया है।  रेलवे ने बयान में कहा कि दुर्गा पूजा, दशहरा, दिवाली और छठ पूजा के दौरान छुट्टियों की वजह से मुसाफिरों की बढ़ती मांग को पूरा करने के लिए कोलकाता, पटना, वाराणसी, लखनऊ समेत अन्य स्थलों के लिए विशेष ट्रेनें चलाई जाएंगी। पढ़ें- दिल्ली से देश के विभिन्न रूटों पर चलेंगी नई स्पेशल trains, यहां है पूरी जानकारीआपको बता दें कि कुछ दिनों पहले रेलवे बोर्ड के अध्यक्ष और सीईओ वीके यादव ने मीडियो को त्योहारी सीजन में चलने वाली स्पेशल ट्रेनों के बारे में जानकारी दी थी। उन्होंने कहा था, "हमने जोन के महाप्रबंधकों के साथ बैठक कर निर्देश दिया है कि वे स्थानीय प्रशासन से बातचीत कर कोरोना वायरस संक्रमण की स्थिति की समीक्षा करें। उनसे रिपोर्ट मांगी गयी है और इसी आधार पर फैसला होगा कि त्यौहारी सीजन में कितनी विशेष ट्रेनें चलायी जाएं। फिलहाल हमारा अनुमान है कि करीब 200 ट्रेनें चलेंगी, लेकिन यह हमारा अनुमान है, संख्या और ज्यादा भी हो सकती है।"पढ़ें- अब रेलवे चलाने जा रहा है 78 नई ट्रेनें, देखिए पूरी लिस्टआपको बता दें कि रेलवे ने फिलहाल सभी सामान्य यात्री ट्रेनों को अनिश्चितकाल के लिए रद्द कर दिया है। ये ट्रेनें 22 मार्च से रद्द हैं। भारतीय रेलवे ने दिल्ली को देश के विभिन्न भागों से जोड़ने वाली 15 विशेष राजधानी ट्रेनें का संचालय 12 मई से, और एक जूने से लंबी दूरी की 100 ट्रेनों का संचालन शुरू किया। इसके अलावा रेलवे 12 सितंबर से 80 अतिरिक्त ट्रेनें भी चला रही है। इसके अलावा भी रेलवे ही पिछले कुछ दिनों में कई स्पेशल ट्रेनों की घोषणा की है।